Framlög Íslands til forvals Óskarsins

Framlög Íslands til Óskarsins hafa verið valin af íslenska kvikmyndaiðnaðinum þau ár sem kvikmynd var framleidd sem uppfyllti skilyrði Bandarísku kvikmyndaakademíunnar. Frá stofnun Eddunnar árið 1999 hefur Íslenska kvikmynda- og sjónvarpsakademían séð um val á mynd ár hvert. Þrjú árin (1999, 2000 og 2001) voru kvikmyndir tilnefndar til framlagsins líkt og í öðrum verðlaunaflokkum á Edduhátíðinni. 

Árið 1947 byrjaði Bandaríska kvikmyndaakademían að veita Óskarsverðlaun fyrir bestu erlendu kvikmyndina. Aðferðin sem notuð er við valið er einföld: Hverju landi er boðið að senda inn eina kvikmynd sem framleidd hefur verið á tilteknu tólf mánaða tímabili. Innsendar kvikmyndir fá sérstaka sýningu þar sem nefndin gefur einkunn fyrir þær myndir sem hún sér. Þær fimm myndir sem fá hæstu einkunn eru tilnefndar til Óskarverðlauna í flokknum „besta erlenda kvikmyndin“, en það er ekki fyrr en á sjálfri Óskarsverðlaunahátíðinni sem tilkynnt er um sigurvegara. Sú mynd sem hlýtur verðlaunin þarf ekki endilega að vera sú sem fékk hæstu stigin við valið á tilnefningum.

Ísland sendi sína fyrstu kvikmynd árið 1981 og var það kvikmyndin Land og synir sem var frumsýnd árið áður. Tvær íslenskar kvikmyndir hafa hlotið tilnefningu til Óskarsverðlaunanna frá upphafi; ein kvikmynd í fullri lengd og ein stuttmynd. Börn náttúrunnar eftir Friðrik Þór Friðriksson var tilnefnd árið 1992 í flokknum „besta erlenda kvikmyndin“. Árið 2006 var síðan Síðasti bærinn eftir Rúnar Rúnarsson tilnefnd í flokknum „besta leikna stuttmyndin“.

 Kvikmyndir 

Ártölin vísa til þess árs þegar Óskarsverðlaunin voru veitt:
+ÁrKvikmyndLeikstjórnNiðurstaðaTilnefningar til framlags1980 (53.)Land  og synirÁgúst Guðmundsson1981 (54.)ÚtlaginnÁgúst Guðmundsson1982 (55.)Okkar  á milliHrafn Gunnlaugsson1983 (56.)HúsiðEgill Eðvarðsson1984 (57.)Hrafninn flýgurHrafn Gunnlaugsson1985 (58.)SkammdegiÞráinn Bertelsson1986 (59.)Eins og skepnan deyrHilmar Oddsson1987 (60.)SkytturnarFriðrik Þór Friðriksson1988 (61.)Í skugga hrafnsinsHrafn Gunnlaugsson1989 (62.)Kristnihald undir JökliGuðný Halldórsdóttir1990 (63.)PappírspésiAri Kristinsson1991 (64.)Börn náttúrunnarFriðrik Þór Friðriksson1992 (65.)Svo á jörðu sem á himniKristín JóhannesdóttirIngaló,Veggfóður, Sódóma Reykjavík1993 (66.)Hin helgu véHrafn Gunnlaugsson1994 (67.)BíódagarFriðrik Þór Friðriksson1995 (68.)Tár úr steiniHilmar Oddsson1996 (69.)DjöflaeyjanFriðrik Þór FriðrikssonBenjamín Dúfa, Agnes1997 (70.)Blossi/810551Júlíus  KempPerlur og svín1998 (71.)StikkfríAri  KristinssonDansinn, Sporlaust, Popp í Reykjavík1999 (72.)Ungfrúin góða og húsiðGuðný Halldórsdóttir(Ó)eðli2000 (73.)Englar alheimsinsFriðrik Þór FriðrikssonMyrkrahöfðinginn, Fíaskó, 101 Reykjavík, Íslenski draumurinn2001 (74.)MávahláturÁgúst GuðmundssonÍkingút, Óskabörn þjóðarinnar2002 (75.)HafiðBaltasar Kormákur2003 (76.)Nói albínóiDagur Kári PéturssonEngar aðrar kvikmyndir tilnefndar2004 (77.)KaldaljósHilmar  Oddsson2005 (78.)Í takt við tímannÁgúst Guðmundsson2006 (77.)BörnRagnar  BragasonBlóðbönd2007 (80.)MýrinBaltasar KormákurKöld slóð, Foreldrar,  Astrópía, Veðramót2008 (81.)BrúðguminnBaltasar KormákurHeiðin, Stóra planið, Skrapp út, Sveitabrúðkaup, The Amazing Truth About Queen Raquela2009 (82.)Reykjavík - RotterdamÓskar Jónasson2010 (83.)Mamma GógóFriðrik Þór Friðriksson2011 (84.)EldfjallRúnar Rúnarsson2012 (85.)DjúpiðBaltasar Kormákur2013 (86.)Hross í ossBenedikt Erlingsson2014 (87.)VonarstrætiBaldvin Z2015 (88.)HrútarGrímur Hákonarson2016 (89.)ÞrestirRúnar Rúnarsson2017 (90.)Undir trénuHafsteinn Gunnar Sigurðsson2018 (91.)Kona fer í stríðBenedikt Erlingsson2019 (92.)Hvítur, hvítur dagurHlynur Pálmason2020 (93.)Agnes JoySilja Hauksdóttir2021 (94.)DýriðValdimar Jóhannsson2022 (95.)BerdreymiGuðmundur Arnar Guðmundsson2023 (96.)Volaða landHlynur Pálmason2024 (97.)SnertingBaltasar Kormákur2025 (98.)Ástin sem eftir erHlynur Pálmason
Tilvísanir

Flokkur:Íslensk kvikmyndaverðlaun
Flokkur:Edduverðlaunin
Flokkur:Óskarsverðlaunin